Page:Canty carlie, or, The raveled bridal of Auchronie.pdf/4

( 4 ) 9. They row their legs with ſtraen rapes,

Magirkies on their heads for caps,

They’re buſked up like twa bee’s ſcapes,

And gaed to Aberdeen;

The maids they ran to meet them,

The bride ſhe did ſalute them,

An’ says, I winna cheat them,

I’ll lie nae mair my leen.

10. Young men an’ maidens get a doſe,

An’ a’ kilt their coats above their hoſe,

And ſaid, We’ll now try for the broſe,

Be’t fair or foul abeen.

But O the day was dreary,

They a’ grew very weary,

The bride ſhe was na cheary,

The tears fell frae her een.

11. They puff, they blaw, they gang, they stride,

Indeed they hadna will to bide,

Or they came to Kinmundie ſide,

The drift blew dreadfu’ keen;

For O the day was dreary,

They a’ grew very weary,

The bride ſhe was na cheary,

The tears fell frae her een.

12. They now grew ſtiff an’ like to geel,

Alas they were na maidens leel,

I doubt they danc’d a ſhamefu’ reel,

Ere they left Aberdeen;

For O the day was dreary,

They a’ grew very weary,

The bride ſhe was na cheary,

The tears fell frae her een.